recursal/SuperWikiNEXT-32B huggingface dataset:
| **चुय ओब्लास्तЧүй областы** |
| --- |
| मानचित्र जिसमें चुय ओब्लास्तЧүй областы हाइलाइटेड है |
| सूचना |
| **राजधानी** : | बिश्केक |
| **क्षेत्रफल** : | २०,२०० किमी² |
| **जनसंख्या**(२००९): • घनत्व : | ७,९०,४३८ ३९.१/किमी² |
| **उपविभागों के नाम:** | रायोन |
| **उपविभागों की संख्या:** | ९ |
| **मुख्य भाषा(एँ):** | किरगिज़, रूसी |

चुय नदी घाटी में खेत
**चुय प्रांत** (किरगिज़: Чүй областы, अंग्रेज़ी: Chuy Province) मध्य एशिया के किर्गिज़स्तान देश का सबसे उत्तरतम प्रांत है। इस प्रांत का प्रशासनिक केंद्र बिश्केक है जो किर्गिज़स्तान की राष्ट्रीय राजधानी भी है, लेकिन सन् २००३ से मई २००६ तक तोकमोक शहर चुय प्रांत की राजधानी रहा था। बिश्केक भौगोलिक रूप से इस प्रांत के क्षेत्र में आता है हालाँकि प्रशासनिक दृष्टि से अलग है। इस प्रांत का नाम चुय नदी से आया है। किर्गिज़स्तान का अधिकतर क्षेत्र पहाड़ी है लेकिन चुय प्रांत का उत्तरी भाग मैदानी और बहुत उपजाऊ है, जिस से यहाँ कृषि विस्तृत ढंग से होती है।

विवरण
-----

चुय प्रांत का उत्तरी इलाक़ा एक कृषि-प्रधान मैदानी क्षेत्र है जहाँ चुय नदी का पानी भी सिंचाई के लिए उपलब्ध है। सोवियत संघ के ज़माने में यहाँ की विशेष काले रंग की अत्यंत उपजाऊ मिटटी का फ़ायदा उठाने के लिए यहाँ बहुत से कृषि-सम्बन्धी उद्योग भी लगाए गए। पूरे सोवियत संघ से बहुत से समुदाय के लोग यहाँ आ बसे, जिस वजह से यहाँ के लोग किर्गिज़स्तान के अन्य भागों के मुक़ाबले अधिक विविध हैं। इस प्रांत में किरगिज़ लोगों के साथ-साथ रूसी, यूक्रेनी, जर्मन, कोरियाई और अन्य जातियों के लोग बसते हैं। चुय प्रांत के दक्षिणी भाग में किरगिज़ आला-तू के पहाड़ हैं जो तलास प्रांत की सीमा पर भी लगे हुए हैं।

चुय प्रांत के कुछ नज़ारे
------------------------

* बालासगून पुरातन क्षेत्र में बुराना बुर्जबालासगून पुरातन क्षेत्र में बुराना बुर्ज
* बिश्केक से दक्षिण मेंबिश्केक से दक्षिण में
* चुय वादी के मैदानचुय वादी के मैदान
* मिलियनफ़न शहर में एक नई मस्जिदमिलियनफ़न शहर में एक नई मस्जिद
* काज़ाख़स्तान की सरहद परकाज़ाख़स्तान की सरहद पर
* कोरदे के पास चुय नदीकोरदे के पास चुय नदी

इन्हें भी देखें
---------------

* तोकमोक
* चुय नदी
* किर्गिज़स्तान के प्रांत

सन्दर्भ
-------

1. ↑  Kyrgyzstan: The Bradt Travel Guide Archived 2016-01-02 at the Wayback Machine, Laurence Mitchell, pp. 115, Bradt Travel Guides, 2008, ISBN 978-1-84162-221-7, *... Chui, the name given to the valley and its river, is also the name of this most northerly province ...*

| * दे
* वा
* सं
किर्गिज़स्तान के प्रांत |
| --- |
| बातकेन प्रांत  •  चुय प्रांत  •  जलालाबाद प्रांत  •  नारीन प्रांत  •  ओश प्रांत  •  तलास प्रांत  •  इसिक कुल प्रांत  •  बिश्केक (शहर)  •  ओश (शहर) |  |
यह लेख 2003 की फ़िल्म के बारे में है। 1973 के गीत के लिए, यादों की बारात देखें।

**चुरा लिया है तुमने** 2003 की हिन्दी भाषा की रूमानी रोमांचकारी फ़िल्म है। इस फिल्म में ज़ायेद खान और ईशा देओल मुख्य भूमिकाओं में हैं। ये अभिनेता और निर्देशक संजय ख़ान के बेटे ज़ायेद खान की पहली फ़िल्म थी।

संक्षेप
-------

भारत में स्थित एक सुंदर टीना खन्ना (ईशा देओल) नामक युवा महिला और उसके मित्र रिया और कोको, बैंकॉक, थाईलैंड में एक शादी के लिए आमंत्रित हैं। शादी में भाग लेने के लिए बैंकाक की यात्रा सभी तीनों करते हैं। वहाँ रहने पर, एक दिन दुर्घटना से टीना सुपर स्टार विजय चौहान (ज़ायेद खान) के पास पहुँचने का प्रबंधन करती है। कुछ उतार चढ़ाव के बाद दोनों एक दूसरे के साथ प्यार में पड़ जाते हैं। तब टीना को पता चला कि उसके अंकल टोनी किसी दुर्घटना में मारे गए हैं। वह उसे अपना सामान दिए जाते हैं। वहाँ लोगों का एक गिरोह द्वारा उसे आतंकित किया जाता जो उसके चाचा के पैसे से चाहते हैं जो कहा जाता है 10 करोड़ हैं। जो उसके चाचा की मौत के बाद उसे मिलने हुआ है। ये लोग 10 करोड़ पाने के लिए कुछ भी कर सकते हैं और इसलिए यदि वह 10 करोड़ का भुगतान नहीं करती है तो वे उसे मौत के साथ धमकी देते रहेंगे। टीना के लिए यह बहुत अधिक है और वह मदद के लिए विजय की ओर जाती है। लेकिन उसे यह पता लगा कि वह एक अपराधी का भाई महेश योगी है, जो टोनी के समान गिरोह से संबंधित था। वह भारत में तीन साल पहले एक बख्तरबंद वाहन लूटने में सफल हुआ था। एकमात्र व्यक्ति जो अब टीना की मदद कर सकता है वह भारतीय दूतावास में दीपक चोपड़ा है, लेकिन उसके पास भी एक मकसद है। विजय हालांकि टीना को मनाने की कोशिश करता है कि दीपक चोपड़ा वह नहीं है जो वह दावा करता है लेकिन धोखेबाज है और वह स्वयं महेश योगी है। लेकिन टीना ने इसका अविश्वास किया और विजय से डरते हुए 10 करोड़ के साथ दीपक की ओर बढ़ गई। जब वह दीपक द्वारा फंस जाती है तो उसकी आँखें खुली जाती है लेकिन विजय समय से पहुँचता है और दीपक उर्फ ​​प्रकाश योगी को नष्ट करके टीना को बचाता है।

मुख्य कलाकार
------------

* ज़ायेद खान - विजय चौहान / विजय मल्होत्रा
* ईशा देओल - टीना खन्ना
* गुलशन ग्रोवर - ओम
* विजय राज़ - चिंगार
* सलिल अंकोला - दीपक चोपड़ा / महेश योगी
* पार्थ दवे- कोको
* राजेश पुरी -
* राखी सावंत - शीना

संगीत
-----

सभी हिमेश रेशमिया द्वारा संगीतबद्ध।

| क्र॰ | शीर्षक | गीतकार | गायक | अवधि |
| --- | --- | --- | --- | --- |
| 1. | "चुरा लिया है तुमने" | सुधाकर शर्मा | शान, अलका याज्ञनिक | 5:03 |
| 2. | "मोहब्बत है मिर्ची" | संजय छेल | शान, गायत्री गांजावाला | 6:27 |
| 3. | "डॉन्ट यू लव मी बेबी" | सुधाकर शर्मा | शान, अलका याज्ञनिक | 5:09 |
| 4. | "बॉइस आर बेस्ट जान लो" | जय वर्मा | शान, सुनिधी चौहान | 4:15 |
| 5. | "दिल है मेरा कशमकश में" | जय वर्मा | महालक्ष्मी अय्यर, उदित नारायण | 4:22 |
| 6. | "लव थीम" | N/A | वाद्य संगीत | 2:40 |
| 7. | "मोहब्बत है मिर्ची" (रीमिक्स) | संजय छेल | शान, गायत्री गांजावाला | 5:18 |

सन्दर्भ
-------

1. ↑  "आमिर, शाहरुख, सलमान को छोड़ बॉलीवुड के इन खानों का हुआ बेड़ा गर्क, नहीं दे पाए एक भी हिट- Amarujala". *अमर उजाला*. 5 जुलाई 2018. मूल से 2 अगस्त 2018 को पुरालेखित. अभिगमन तिथि 13 सितम्बर 2018.

बाहरी कड़ियाँ
-------------

* *चुरा लिया है तुमने*  इंटरनेट मूवी डेटाबेस पर
**भगीरथ मिश्र** ( संवत् 1971 विक्रमी पौष कृष्णा एकादशी - 12 नवम्बर, 1994 ) हिन्दी के अधुनातन काव्यशास्त्री थे। 

भगीरथ मिश्र का जन्म संवत् 1971 विक्रमी पौष कृष्णा एकादशी को कानपुर जनपद के एक छोटे से गाँव सैंथा में हुआ था। उन्होने लखनऊ विश्वविद्यालय से ‘हिन्दी काव्य-शास्त्र का इतिहास’ विषय पर डॉक्टरेट (पीएच.डी.) की थी। वे लखनऊ विश्वविद्यालय में हिन्दी के प्राध्यापक एवं रीडर तथा पुणे विश्वविद्यालय (महाराष्ट्र) और सागर विश्वविद्यालय (म.प्र.) में हिन्दी विभाग के प्रोफ़ेसर तथा अध्यक्ष रहे। वे सागर विश्वविद्यालय (म.प्र.) के कुलपति भी रहे।

12 नवम्बर, 1994 को सागर (म.प्र.) में उनका निधन हुआ।

कृतित्व
-------

डॉ. मिश्र का कृतित्व अत्यन्त बहुआयामी रहा है। उन्होंने लगभग 32 स्वतंत्र ग्रन्थ लिखे हैं और हिन्दी के दर्जनों ग्रन्थों की प्राथमिक, समीक्षात्मक भूमिकाएँ भी लिखी हैं। इस दृष्टि से ‘हिन्दी काव्यशास्त्र का इतिहास’, ‘काव्यशास्त्र’, ‘पाश्चात्य काव्यशास्त्र’, ‘तुलसी रसायन’, ‘काव्यरस चिन्तन और आस्वाद’, ‘भाषा-विवेचन’, ‘हिन्दी रीति साहित्य’ आदि पुस्तकें उल्लेखनीय हैं।

**निबंध संग्रह**:अध्ययन (1949ई०), साहित्य साधना और समाज(1950ई०),कला, साहित्य और समीक्षा(1963ई०)।
चीन के शिनजियांग प्रांत का उत्तरी भाग (लाल रंग) ऐतिहासिक ज़ुन्गारिया क्षेत्र का अधिकाँश भाग था; नीला भाग तारिम द्रोणी का क्षेत्र है
**ज़ुन्गारिया** (Dzungaria या Zungaria) मध्य एशिया का एक ऐतिहासिक क्षेत्र है जिसमें चीन द्वारा नियंत्रित शिनजियांग प्रांत का उत्तरी भाग, मंगोलिया का कुछ पश्चिमी अंश और काज़ाख़स्तान का थोड़ा पूर्वी हिस्सा शामिल है। कुल मिलकर ऐतिहासिक ज़ुन्गारिया का क्षेत्रफल लगभग ७,७७,००० वर्ग किमी है।

भूगोल
-----

शिनजियांग को तियान शान की पर्वत शृंखला दो भागों में बांटती है - उत्तरी भाग ज़ुन्गारिया है, जबकि उस से दक्षिण में तारिम द्रोणी आती है। हालांकि दोनों ही क्षेत्रों में जल की कमी है, फिर भी तारिम इलाक़ा अधिक शुष्क है। लेकिन जहाँ तियान शान के पहाड़ सर्दियों में साइबेरिया से आने वाली ठंडी ध्रुवीय हवाओं को तारिम द्रोणी में आने से रोक देते हैं वहाँ यह हवाएँ ज़ुन्गारिया में बहुत सर्दी पैदा करती हैं।

इन्हें भी देखें
---------------

* ज़ुन्गार लोग
* शिनजियांग
* मध्य एशिया

सन्दर्भ
-------

1. ↑  China's Changing Map: National and Regional Development, 1949-71, Theodore Shabad, Taylor & Francis, 1972, *... the Tien Shan, which separates the exceptionally dry Tarim basin from less arid Dzungaria. The Tien Shan acts, in particular, as a climatic barrier against the continental polar air that enters Dzungaria from Siberia ...*
**जगदीश चंद्र महिंद्रा**, (ल. 1892-1951) आमतौर पर **जे.सी. महिंद्रा** के रूप में संदर्भित, एक भारतीय उद्योगपति और 1945 में स्थापित कंपनी महिंद्रा एंड महिंद्रा के कैलाश चंद्र महिंद्रा और मलिक गुलाम मोहम्मद के साथ सह-संस्थापक थे। वह महिंद्रा समूह के वर्तमान अध्यक्ष आनंद महिंद्रा के दादा हैं।

प्रारंभिक जीवन और शिक्षा
------------------------

लुधियाना, पंजाब, भारत में जन्मे, वह नौ भाई-बहनों में सबसे बड़े थे। कम उम्र में ही उन्होंने अपने पिता को खो दिया, जिससे परिवार की जिम्मेदारी उनके कंधों पर आ गई। उनका शिक्षा की शक्ति पर दृढ़ता से विश्वास था और उन्होंने यह सुनिश्चित किया कि उनके सभी भाई और बहन कड़ी मेहनत से पढ़ाई करें। उन्होंने अपने भाई के.सी. को कैम्ब्रिज पढ़ने के लिये भेज दिया था।

महिंद्रा ने भारत के प्रमुख इंजीनियरिंग और तकनीकी संस्थानों में से एक, वीरमाता जीजाबाई प्रौद्योगिकी संस्थान (वीजेटीआई) मुंबई (मुंबई विश्वविद्यालय) से अपनी डिग्री प्राप्त की।

पेशा
----

महिंद्रा ने टाटा स्टील के साथ अपना पेशा 1929 से 1940 तक वरिष्ठ बिक्री प्रबंधक के रूप में शुरू किया। द्वितीय विश्व युद्ध के दौरान जब स्टील उद्योग महत्वपूर्ण हो गया, तो भारत सरकार ने उन्हें भारत का पहला स्टील नियंत्रक नियुक्त किया था।

महिंद्रा एंड महिंद्रा
---------------------

मुख्य लेख: महिंद्रा एंड महिंद्रा
जब भारत की स्वतंत्रता को बड़े पैमाने पर बल मिला और भारत का स्वतंत्र होना सुनिश्चित हो गया था, जेसी उन अवसरों के बारे में सोचने लगे, जहाँ भारतीय उद्यमियों को एक नए राष्ट्र के विकास में योगदान देना होगा।

इसी पर आगे बढ़ते हुए जे.सी. महिंद्रा और के.सी. महिंद्रा, गुलाम मोहम्मद के साथ मिल गए और मुंबई में एक स्टील कंपनी के रूप में महिंद्रा एंड मोहम्मद की शुरुआत की। दो साल बाद, भारत ने अपनी स्वतंत्रता प्राप्त की, गुलाम मोहम्मद पाकिस्तान का पहला वित्त मंत्री बनने के लिए कंपनी छोड़ दी और पाकिस्तान चले गये, वही महिंद्रा भाइयों ने मुंबई में विलीज जीप का निर्माण शुरू कर दिया। जल्द ही, कंपनी का नाम बदलकर महिंद्रा एंड महिंद्रा कर दिया गया।

मृत्यु
------

1951 में दिल का दौरा पड़ने से जे.सी. महिंद्रा की मृत्यु हो गई।

सन्दर्भ
-------

1. ↑  "ET Awards 2008-09: Lifetime Achievement Award- Keshub Mahindra". The Economic Times. 25 August 2009. मूल से 18 अक्तूबर 2019 को पुरालेखित. अभिगमन तिथि 24 अक्तूबर 2019.
2. ↑  Herdeck, p. 209
3. 1 2  "JC MAHINDRA". *www.mahindra.com*. mahindra.com. मूल से 12 अप्रैल 2019 को पुरालेखित. अभिगमन तिथि 24 अक्टूबर 2019.
4. ↑  नितिन ठाकुर (26 मार्च 2019). "'महिंद्रा एंड मोहम्मद' क्यों बनी थी 'महिंद्रा एंड महिंद्रा'? पढ़िए दुनिया की सबसे बड़ी ट्रैक्टर कंपनी का किस्सा". *TV9 Bharatvarsh*. अभिगमन तिथि 26 मार्च 2019.
**डॉ जगदीश गुप्त** (१९२४-२००१) शिक्षाविद तथा हिन्दी के आधुनिक कवि थे। हिन्दी कविता में उनका महत्त्वपूर्ण स्थान है। हिन्दी नयी कविता के प्रमुख कवियों - जगदीश गुप्त, रामस्वरुप चतुर्वेदी और विजयदेवनरायण साही में से एक हैं।कवि-चित्रकार जगदीश गुप्त जी का कलाकर्म साहित्य व चित्रकला के बीच एक सुंदर सेतु है। डॉ. गुप्त के रेखांकन में उनका कवि रूप बोलता है इसलिए उनके चित्र सुन्दर कविता जैसे सरस, सरल और प्रिय लगते हैं और शायद इसी कारण रंगों की नई भाषा और भाव उनके चित्रों में मिलते हैं, तो कविताओं में पूरी चित्रात्मकता।

  

'चेतना की चादर पर चमत्कार सुलभ चाँद तारों को चितेरना' ही एक अदद वाक्य में जिनका परिचय है। चेतना के चितेरे डॉ जगदीश गुप्त का जन्म ०३ अगस्त १९२४ ई॰ को उत्तर प्रदेश के हरदोई जिले के शाहाबाद में हुआ था। मगर कार्यालयी जन्मतिथि ५ जुलाई १९२६ ई. होने के कारण उनके परिचित भी उनकी वास्तविक जन्मतिथि से अनभिज्ञ हैं। उनकी माता का नाम श्रीमती रमादेवी तथा पिता का नाम शिवप्रसाद गुप्त था। अपने पिता की सात संतानों में एक मात्र जगदीश ही जीवित रहे।

उन्होंने इलाहाबाद विश्वविद्यालय से एम.ए. तथा डी.फिल. की उपाधि प्राप्त की और १९५० में इलाहाबाद विश्वविद्यालय के हिन्दी विभाग में प्राध्यापक के पद पर नियुक्त हो गए। १९८७ में डा॰ गुप्त हिन्दी विभाग के विभागाध्यक्ष पद से सेवा निवृत्त हुए। १९५४ में "नई कविता" के सम्पादन के साथ आरम्भ की गई अपनी साहित्य यात्रा में डा॰ गुप्त ने ३५ ग्रंथों की रचना की। गुप्त जी का निधन २६ मई २००१ में हुआ उनके निधन के बाद उनपर कई शोध करे गए। वह चित्रकार भी थे इसके बारे में डॉ. अर्चना द्विवेदी ने अपनी किताब "कवि-चित्रकार जगदीश गुप्त" में भी लिखा है जो कि २०१४ में प्रकाशित हुई।

प्रमुख कृतियाँ
--------------

* नाव के पाँव
* शम्बूक
* आदित्य एकान्त
* हिम-विद्ध
* शब्द-दंश
* युग्म
* गोपा गौतम
* बोधिवृक्ष
* नयी कविता
* स्वरूप और समस्याएँ
* प्रागैतिहासिक भारतीय चित्रकला व भारतीय कला के पद-चिह्न

### कुछ रेखाचित्र

पुरस्कार व सम्मान
-----------------

डा॰ गुप्त को उत्तर प्रदेश के भारत भारती (पुरस्कार) तथा मध्य प्रदेश के मैथिलीशरण गुप्त पुरस्कार से सम्मानित किया गया था।

सन्दर्भ
-------

1. ↑  नयी कविताएँ एक साक्ष्य, रामस्वरुप चतुर्वेदी, लोकभारती प्रकाशन, १५-ए, महात्मा गांधी मार्ग, इलाहाबाद, संस्करण १९७६
2. ↑  "कवि-चित्रकार जगदीश गुप्त", डॉ. अर्चना द्विवेदी द्वारा लिखित, प्रथम संस्करण २०१४,पृष्ठ १३
3. ↑  डॉ. अर्चना द्विवेदी की वार्ता **डॉ. जगदीश गुप्त** से दिनांक ३-१-२०००
4. ↑  भारतीय चरित कोश, सम्पादक लीलाधर शर्मा पर्वतीय, शिक्षा भारती, मदरसा रोड, कश्मीरी गेट, दिल्ली-११०००६, प्रथम संस्करण २००९, पृष्ठ-२९४

इन्हें भी देखें
---------------

* हिन्दी साहित्य
* नई कविता

बाहरी कड़ियाँ
-------------

* जगदीश गुप्त की रचनाएँ कविता कोश में
* "कवि-चित्रकार जगदीश गुप्त", डॉ. अर्चना द्विवेदी द्वारा लिखित ISBN 978-93-83365-03-6
* अनुभूति
घोड़े की पीठ पर कसी हुई ज़ीन
**ज़ीन** किसी जानवर की पीठ पर सवारी करने या बोझ ढोने के लिये पहनाई जाने वाली चीज़ को कहते हैं। यह अक्सर चमड़े या कपड़े की बनी होती है और जानवर के पेट व छाती पर कसी जाने वाली पट्टीयों से उसकी पीठ पर स्थाई रहती है। यह घोड़े, ऊँट, हाथी, गधे और खच्चर जैसे जानवरों को पहनाई जाती है। अगर इसका प्रयोग सवारी के लिये किया जा रहा हो तो अक्सर नीचे पाँव टिकाने के लिये रकाब भी लगे होते हैं। ज़ीन को कभी-कभी **काठी** भी कहते हैं लेकिन ध्यान दें कि काठी शब्द के अन्य अर्थ भी होते हैं। ऊँट की ज़ीन को **कजावा** भी कहा जाता है।

अन्य भाषाओं में
---------------

'ज़ीन' को अंग्रेज़ी में 'सैडल' (saddle) और अरबी भाषा में 'सिर्ज' (سرج‎) कहते हैं।

काठी
----

हलांकि 'ज़ीन' को 'काठी' भी कहा जाता है, ध्यान दें कि काठी से तात्पर्य किसी भी ढांचे का हो सकता है और इसका सही अंग्रेज़ी बराबरी का शब्द 'फ़्रेम' (frame) है। मसलन तगड़े शरीर को 'मज़बूत काठी' (strong frame) कहा जाता है। ज़ीन घोड़े पर चढ़ाने वाला एक प्रकार का ढांचा है इसलिए इसे 'काठी' भी कहा जाता है।

इन्हें भी देखे
--------------

* रकाब
* घोड़ा

सन्दर्भ
-------

1. ↑  "*The Earth and Its Peoples: A Global History, volume 1*, Authors Richard W. Bulliet, Pamela Kyle Crossley, Daniel R. Headrick, Steven W. Hirsch, Lyman L. Johnson, Publisher Cengage Learning, 2010, ISBN 1439084742, 9781439084748 P.220". मूल से 18 जून 2013 को पुरालेखित. अभिगमन तिथि 4 मार्च 2013.
2. ↑  "*The land of the white elephant: travels, adventures, and discoveries in Burma, Siam, Cambodia, and Cochin-China*, Author Frank Vincent, Publisher Harper & Brothers, 1882, P.194". मूल से 18 जून 2013 को पुरालेखित. अभिगमन तिथि 4 मार्च 2013.
3. ↑  English Hindi Dictionary, Kamil Bulcke, pg. 717, S. Chand, 2005, ISBN 9788121927192, *... saddle ... ज़ीन, काठी\*, चारजामा ... (of camel) कजावा ...*
यह स्तनधारी-सम्बन्धित लेख अपनी प्रारम्भिक अवस्था में है, यानि कि एक आधार है। आप इसे बढ़ाकर विकिपीडिया की सहायता कर सकते है।   



**ज़ीब्रा** (/ˈziːbrə/ *ZEE-brə*) या **ज़ेब्रा** (/ˈzɛbrə/ *ZEB-rə*) अफ़्रीका में घोड़े के कुल की कई जातियाँ हैं जो अपने शरीर में सफ़ेद और काली धारियों से पहचाने जाते हैं। इसकी धारियाँ अलग-अलग प्रकार की होती हैं और मनुष्य के अंगुलियों के निशान की तरह दो जानवरों की धारियाँ एक जैसी नहीं होती हैं। यह सामाजिक प्राणी होते हैं जो छोटे से लेकर बड़े झुण्डों में रहते हैं। अपने करीबी रिश्तेदारों घोड़े और गधे के विपरीत ज़ीब्रा को कभी पालतू नहीं बनाया जा सका।  

ज़ीब्रा की तीन जातियाँ जीवित हैं — मैदानी ज़ीब्रा, ग्रॅवी का ज़ीब्रा और पहाड़ी ज़ीब्रा। मैदानी और पहाड़ी ज़ीब्रा *हिप्पोटिग्रिस* उपवंश के हैं लेकिन ग्रॅवी का ज़ीब्रा *डॉलिकोहिप्पस* उपवंश का है। ग्रॅवी का ज़ीब्रा गधे की तरह ज़्यादा दीखता है और उससे करीबी रूप से सम्बन्धित भी है, जबकि पहले दो घोड़े रूपी अधिक होते हैं। तीनों *ऍक्वस* प्रजाति के अंतर्गत आते हैं।

सन्दर्भ
-------

1. ↑  "Online Etymology Dictionary". Etymonline.com. मूल से 4 मार्च 2015 को पुरालेखित. अभिगमन तिथि २३/०९/२०१२. `|accessdate=` में तिथि प्राचल का मान जाँचें (मदद)

|  |  |
| --- | --- |
|  | **ज़ीब्रा** से संबंधित मीडिया विकिमीडिया कॉमंस पर उपलब्ध है।  |
***जर्सी नंबर 10*** एक भारतीय टेलीविजन श्रृंखला है जिसका प्रीमियर 5 नवंबर 2007 को सब टीवी पर हुआ था।

कथानक
-----

कहानी दो सौतेले भाइयों, नकुल और अर्जुन के इर्द-गिर्द घूमती है, जिनका भारत का अगला क्रिकेट सुपरस्टार बनने का सपना है।  क्रिकेट अकादमी के स्टार अर्जुन को अपने पिता का सिंहासन विरासत में मिला है और वह लोकप्रिय और धनी हैं; जबकि सिंगल मदर की इकलौती संतान नकुल ने संघर्ष किया है। वे मिलते हैं और कई खुलासे होते हैं जो नकुल के संघर्ष को और अधिक सार्थक और मार्मिक बनाते हैं।

जहां युवा दुनिया में अपना स्थान पाने के लिए संघर्ष करते हैं, वहीं वयस्कों को उनके द्वारा वर्षों पहले लिए गए निर्णयों के परिणामों से निपटने के लिए छोड़ दिया जाता है। नकुल के पिता-रघुवीर राय और मां लीला सलगांवकर कॉलेज जानेमन थे। जब लीला अपने वरिष्ठ वर्ष के दौरान गर्भवती हुई, तो वह रघुवीर के अपने जीवन और करियर को पहले रखने के फैसले से तबाह हो गई थी। जब रघुवीर का क्रिकेट करियर का सपना फीका पड़ गया, तो वह अपनी नई पत्नी और अपने नवजात बेटे अर्जुन के साथ शहर लौट आए। जब लीला नकुल के साथ लोनावाला लौटती है, तो उसकी यादें उसे सताती हैं।

कलाकार
------

* श्रवण रेड्डी के रूप में नकुल राय
* साक्षी के रूप में सुकीर्ति कांडपाल
* अभिनव शुक्ला के रूप में अर्जुन राय
* नम्रता रामसे आशु के रूप में
* रघुवीर राय, नकुल और अर्जुन के पिता के रूप में ऋतुराज सिंह
* लीला सलगांवकर के रूप में शिल्पा तुलास्कर, नकुल की मां
* श्रीमती के रूप में सोनिया कपूर राय, रघुवीर की पत्नी; अर्जुन की माँ
* संजीत बेदिक
* डिंपल इनामदार
* जितेन लालवानी
* परीक्षित साहनी
* मनोचिकित्सक के रूप में गीतांजलि टिकेकर

संदर्भ
------

1. ↑  "SAB TV to launch new cricket based show, 'Jersey No. 10'". *AFaqs!*. 24 October 2007. मूल से 16 सितंबर 2018 को पुरालेखित. अभिगमन तिथि 30 सितंबर 2022.
2. ↑  "Cricket-based drama on SAB TV - Times of India". *The Times of India*.
3. ↑  "OneIndia". मूल से 8 July 2012 को पुरालेखित.

| * दे
* वा
* सं
सब टीवी के कार्यक्रम |
| --- |
| हास्य | तारक मेहता का उल्टा चश्मा • जीजाजी छत पर हैं •  मंगलम दंगलम •  बीचवाले - बापू देख रहा है •  तेनाली रामा |
| हास्य / जादू | अलादीन - नाम तो सुना होगा |
| आगामी | बैंड बाजा बंद दरवाजा |
जापान में बेनज़ाइटन (ऊपर) को अक्सर एक संगीत वाद्ययंत्र के साथ दिखाया जाता है, जैसा कि भारत में हिंदू धर्म की सरस्वती देवी और बाली (इंडोनेशिया) में है। उसके मंदिर जापान के द्वीपों और तटीय क्षेत्रों में अधिक सामान्य हैं।  
बेंज़ाइतेन (弁 才 天, 財 天 Benten) (छोटे रूप में बेंतेन) जापानी बौद्ध धर्म में एक देवी है जो हिन्दू देवी सरस्वती से उत्पन्न हुई है। बेंज़ाइतेन की पूजा 6वीं शताब्दी के मध्य से 8वीं शताब्दी के बीच जापान पहुंची- मुख्य रूप से *सुवर्णप्रभासोत्तमसूत्रेन्द्रराज* (Sutra of Golden Light) के चीनी अनुवादों के माध्यम से, जिसमें एक खंड उन्हें समर्पित है। *सद्धर्मपुण्डरीक सूत्र (*Lotus Sutra) में प्रायः उनका उल्लेख वीणा धारिणी रूप में किया गया है, जहाँ वे भारतीय वीणा के स्थान पर एक पारंपरिक जापानी वीणा (बीवा) का वादन करती हैं। बेंज़ाइतेन बौद्ध और शिन्तो, दोनों ही धर्मों में मान्य हैं। तोकुगावा शोगुनराज में बेंज़ाइतेन को ज्ञान की देवी के रूप में पूजा जाता था।

भारत से जापान में स्थानांतरण
----------------------------

 बेनज़ाइटन तीर्थ, इनोकशीरा पार्क, टोक्यो 
ऋग्वेद (6.61.7) में सरस्वती को तीन सिरों वाले सर्प वृत्र की हत्या का श्रेय दिया जाता। यह जापानी भाषा में आहि (साँप) के रूप में भी जाना जाता है। सरस्वती की तरह वृत भी नदियों से दृढ़ता से जुड़ा हुआ है। संभवतः यह जापान में सांपों और ड्रैगन के साथ सरस्वती / बेनज़ाइटन के घनिष्ठ संबंध के स्रोतों में से एक है। पूरे जापान में उसे कई स्थानों पर निर्वासित किया जाता है; उदाहरण के लिए, Enoshima में द्वीप Sagami खाड़ी, Chikubu द्वीप में बिवा झील और Itsukushima में द्वीप सेटो अंतर्देशीय सागर (जापान के तीन महान Benzaiten तीर्थ)। इसके अलावा सरस्वती और एक पाँच सिरों वाला ड्रैगन एनोशिमा एंजी के केंद्रीय आंकड़े हैं, जो 1047 ई में जापानी बौद्ध भिक्षु कोके (皇 慶) द्वारा लिखा गया था। उनकेअनुसार, बेंज़ाइतेन मुनेत्सुचि नाम के एक ड्रैगन-राजा की तीसरी बेटी है (無熱池; जिसका शाब्दिक रूप से अर्थ है "बिना गर्मी की झील")। इसे ही संस्कृत में अनवत्पत्त के रूप में जाना जाता है, जो एक प्राचीन बौद्ध ब्रह्मांड विज्ञान के अनुसार दुनिया के केंद्र में स्थित है। 

  

  

  

बौद्ध भिक्षुओं द्वारा रचित इस प्रकार के पुराने अभिलेख धूमकेतु की आवधिक उपस्थिति को बेंज़ाइतेन देवी के साथ जोड़ते हैं। उदाहरण के लिए, वह धूमकेतु जो 552 ईस्वी में दिखाई दिया, और 593 ईस्वी के उत्तरार्ध में फिर से दिखा था, उसे देवी बेंज़ाइतेन के साथ जोड़ा गया था।  इन अभिलेखों से पता चलता है कि बेंज़ाइतेन जैसी देवियों के माध्यम से भारत और जापान में बौद्ध और हिंदू धर्म के माध्यम से सांस्कृतिक और आध्यात्मिक विचारों का आदान-प्रदान 5वीं शताब्दी से पहले शुरू हो चुका था।

  

== संदर्भ ==.

1. ↑  T. Suzuki (1907), The seven gods of bliss Archived 2014-04-07 at the Wayback Machine, The Open Court, 1907 (7), 2
2. ↑  Juhl et al, DOCUMENTARY EVIDENCE FOR THE APPARITION OF A COMET IN LATE 593 AND EARLY 594 AD Archived 2016-03-03 at the Wayback Machine, Lunar and Planetary Science XXXVIII (2007), Antarctic Institute of Canada
निर्देशांक: 34°05′N 74°47′E﻿ / ﻿34.09°N 74.79°E﻿ / 34.09; 74.79

**बुर्ज़होम**, श्रीनगर का पुरातात्विक महत्‍व वाला कश्‍मीर का प्रमुख ऐतिहासिक स्‍थल है। पुरातत्व खुदाई में 3000 ईसा पूर्व और 1000 ईसा पूर्व के बीच सांस्कृतिक महत्व के चार चरण सामने आए हैं। अवधि I और II नवपाषाण युग का प्रतिनिधित्व करते हैं; अवधि ईएलआई मेगालिथिक युग (बड़े पैमाने पर पत्थर के मेन्शर और पहिया लाल मिट्टी के बर्तनों में बदल गया); और अवधि IV प्रारंभिक ऐतिहासिक अवधि (उत्तर-महापाषाण काल) से संबंधित है। कश्मीर में प्रागैतिहासिक मानव गतिविधि का प्रतिनिधित्व करते हुए स्तरीकृत सांस्कृतिक जमा में दर्ज किए गए निष्कर्ष, विस्तृत जांच पर आधारित हैं जो प्राचीन वनस्पतियों और जीवों सहित साइट के भौतिक सबूतों के सभी पहलुओं को कवर करते हैं।

यहां पर कई प्राचीन भूमिगत गड्डे पाएं जाते हैं। इन गड्ढों को छप्परों से ढंक कर उनमें रहते थे। यहां के घरों का निर्माण जमीनी स्‍तर से ऊपर ईंट और गारे से भी किया जाता था। यहां के लोग खेती भी कर रहे थे और प्रत्येक घर में कुता पाला हुआ था। बुर्जहोम में मालिक के मर जाने पर बकरी एवं अन्य जानवरों को साथ ही दफनाया जाता था। यहां से हड्डी के विशिष्ट औजार, आयताकार छिद्रित पत्थर के चाकू, बर्तन, पशु कंकाल और उपकरण भी प्राप्‍त हुए हैं। इसी तरह कश्मीर के गुफकराल में भी पशुपालन और कृषि करने के प्रमाण मिलते है। यह कश्मीर की घाटी में श्रीनगर से छः मील (लगभग 9.6 कि.मी.) उत्तर-पूर्व की ओर स्थित है। यह शालीमार बाग़ के उत्तर-पश्चिम दिशा में पड़ता है। स्‍थानीय भाषा में बुर्ज़होम को 'प्‍लेस ऑफ़ बिर्च' कहा जाता है।

इतिहास
------

1936 में बुर्जहोम स्थल पर पहली खुदाई एक सीमित अभ्यास था। गुफक्राल, त्राल शहर के पास क्षेत्र में एक अन्य संबंधित साइट का प्रतिनिधित्व करता है। गुफक्राल उप जिला मुख्यालय से 5 किलोमीटर दूर त्राल के हुरदुमिर क्षेत्र में बानमीर गांव में स्थित है। गाँव करवा (ऊंचा टेबल-भूमि) के एक व्यापक जमा पर दो नालों (धाराओं) के बीच में आता है, जहाँ लोग प्राचीन काल में रहा करते थे। इसके अलावा, हरिपरिगम, और अवंतीपुरा, एक ही क्षेत्र में, संबंधित हैं।
मानव के साथ कुत्ते का स्वादान के अवशेष भी मिलते है!

सन्दर्भ
-------

1. ↑  "Kashmir Valley monuments cry for care". मूल से 16 अप्रैल 2017 को पुरालेखित. अभिगमन तिथि 16 अप्रैल 2017.
2. ↑  "ASI report says even Neolithic Kashmir had textile industry". मूल से 6 जुलाई 2017 को पुरालेखित. अभिगमन तिथि 12 जुलाई 2017.
3. ↑  "ASI report says even Neolithic Kashmir had textile industry". मूल से 6 जुलाई 2017 को पुरालेखित. अभिगमन तिथि 12 जुलाई 2017.
4. ↑  "Extending Kashmiriyat to Embrace Burzahom". मूल से 26 फ़रवरी 2020 को पुरालेखित. अभिगमन तिथि 19 जुलाई 2020.

बाहरी कड़ियाँ
-------------

* यूट्यूब चैनल बुर्ज़होम 3000 ईस्वी पूर्व
**ज़ुबैदा** 2001 में बनी हिन्दी भाषा की फिल्म है। इसे श्याम बेनेगल द्वारा निर्देशित किया गया है और खालिद मोहम्मद द्वारा इसकी कहानी लिखी गई है। इसमें करिश्मा कपूर, रेखा, मनोज वाजपेयी, सुरेखा सीकरी, रजत कपूर, लिलेट दुबे, अमरीश पुरी, फरीदा ज़लाल और शक्ति कपूर हैं। प्रसिद्ध संगीतकार ए आर रहमान ने फिल्म के लिए पृष्ठभूमि संगीत और साउंडट्रैक बनाया है।

ज़ुबैदा त्रयी में समापन अध्याय है जो *मम्मो* (1994) से शुरू हुआ और *सरदारी बेगम* (1996) के साथ जारी रहा। यह फिल्म नाकामयाब अभिनेत्री जुबेदा बेगम के जीवन पर आधारित है, जिन्होंने जोधपुर रियासत के हनवंत सिंह से विवाह किया और फिल्म के लेखक की मां थीं।

इस फिल्म ने हिंदी में सर्वश्रेष्ठ फीचर फिल्म के लिए राष्ट्रीय फिल्म पुरस्कार जीता और सर्वश्रेष्ठ अभिनेत्री (आलोचकों) के लिए करिश्मा कपूर को फिल्मफेयर अवॉर्ड मिला।

संक्षेप
-------

ज़ुबैदा रियाज (रजित कपूर) की कहानी है जो अपनी मां को समझने के लिए खोज करता है। वो अपनी माँ को नहीं जानता है, क्योंकि वह अपनी मां की अनुपस्थिति में अपनी दादी द्वारा पाला गया था। उसकी मां का नाम ज़ुबैदा (करिश्मा कपूर) था और वह सुलेमान सेठ (अमरीश पुरी) नामक एक फिल्म निर्माता की एकमात्र बेटी थीं। ज़ुबैदा गुप्त रूप से फिल्मों में काम करती है, लेकिन जब उसके पिता को पता चलता है तो वह उसकी शादी मेहबूब आलम (विनोद शारवत) से तय कर देते हैं। वह रियाज को जन्म देती है। हालांकि, सुलेमान और मेहबूब के पिता के बीच एक असहमति उत्पन्न होती है और रिजाज के जन्म के कुछ दिन बाद ही वह जुबेदा को तलाक दे देता है।

ज़ुबैदा फिर फतेहपुर (मनोज वाजपेयी) के महाराजा विजयेंद्र सिंह से मिलती है। विजयेंद्र पहले ही महारानी मंदिरा देवी (रेखा) से शादी कर चुका है और दो बच्चों का पिता है। फिर भी वह जुबैदा से प्यार करता है और वे शादी करते हैं। लेकिन उनके रिश्ते में निरंतर उथल-पुथल रहती है। रियाज जुबैदा की डायरी के माध्यम से जानता है कि हालांकि वह विजयेंद्र से बहुत प्यार करती थी, लेकिन वह महल के कठोर रीति-रिवाजों का पालन करने में असमर्थ थी। वह अपने देवर उदय सिंह की यौन प्रगति के प्रति भी असहज थीं, और उसकी मांग कि उसके साथ वह विवाहेतर संबंध रखें।

मुख्य कलाकार
------------

* करिश्मा कपूर ... ज़ुबेदा
* मनोज वाजपेयी ... महाराजा विजयेंद्र सिंह
* राहुल सिंह ... राजा दिग्विजय "उदय" सिंह
* रजित कपूर ... रियाज मसूद
* सुरेखा सीकरी ... फेयज़ी
* अमरीश पुरी ... सुलेमान सेठ
* फरीदा ज़लाल ... मामो
* शक्ति कपूर ... नृत्य मास्टर हिरलाल
* लिलेट दुबे ... रोस डेवनपोर्ट
* रवि झंकाल ... गिरिवार सिंह
* स्मृति मिश्रा ... सरदार बेगम
* एस एम ज़हीर ... साजिद मसूद
* हरीश पटेल ... नंदलाल सेठ

संगीत
-----

ए आर रहमान द्वारा संगीत दिया गया है और बोल जावेद अख्तर के हैं। 

| # | गीत | गायक |
| --- | --- | --- |
| 1 | "धीमे धीमे" | कविता कृष्णमूर्ति |
| 2 | "मैं हूँ अलबेली" | कविता कृष्णमूर्ति, सुखविंदर सिंह |
| 3 | "मेहंदी है रचनेवाली" | अलका याज्ञिक |
| 4 | "सो गए हैं" | लता मंगेशकर |
| 5 | "है ना" | अलका याज्ञिक, उदित नारायण |
| 6 | "प्यारा सा गाँव" | लता मंगेशकर |
| 7 | "सो गए हैं" | लता मंगेशकर, कोरस |
| 8 | "छोडो मोरे बैया" | रिचा शर्मा |

नामांकन और पुरस्कार
-------------------

बाहरी कड़ियाँ
-------------

* *ज़ुबेदा*  इंटरनेट मूवी डेटाबेस पर
**जगदीश महतो** एक साम्यवादी गुरिल्ला सेनानी थे जो भारतीय कम्युनिस्ट पार्टी (मार्क्सवादी-लेनिनवादी लिबरल) से जुड़े थे। उनका जन्म बिहार के भोजपुर जिले के एकवारी गाँव में हुआ था, जो bhumihar के वर्चस्व वाली रियासत थी। महतो कुशवाहा जाति के एक किसान परिवार में पैदा हुए थे।

साम्यवादी आंदोलन में भूमिका
---------------------------

अपने जीवन की शुरुआत से, वे जमींदारों द्वारा किसानों के अधीनता के बहुत मुखर विरोधी थे , और वह "बेगारी प्रणाली" के एक कट्टरपंथी आलोचक थे। यह एक ऐसी प्रणाली थी जिसमें कृषक बिना पैसे के जमींदारों के खेतों पर काम( अवैतनिक श्रमदान ) करते थे । महतो को उनके सहकर्मियों रामेश्वर अहीर और रामनरेश राम की मदद से 'एकवारी' में कम्युनिस्ट आंदोलन को पुनर्जीवित करने का श्रेय दिया जाता है। उन्हें लोकप्रिय रूप से **मास्टर साहेब** कहा जाता था।

> शहादत के बावजूद मास्साहेब (नक्सली नेता जगदीश प्रसाद महतो, जो बांग्ला लेखिका महाश्वेता देवी के उपन्यास ‘मास्टर साब’ के भी नायक हैं) आज भी भोजपुर के गांवों में जिंदा हैं। हर कोई यही कहता हुआ मिलता है, रात मास्साहेब मेरे घर रूके थे और कह रहे थे – हमारी लड़ाई बहुत लंबी है। उनका संकल्प भी लोग दोहराते हैं – सन् 1930 के दशक में जो युद्ध समाप्त हो चुका था, उसे जारी करना पड़ेगा। उत्तरी बंगाल के नक्सलबाड़ी गांव की तरह किसानों के नेतृत्व में सशस्त्र संघर्ष करना होगा। दूसरी लड़ाई का समय करीब आ चुका है, लेकिन इस बार किसी **त्रिवेणी संघ** के नेतृत्व में नहीं, भारतीय कम्युनिस्ट पार्टी (मार्क्‍सवादी-लेनिनवादी) के नेतृत्व में।
> 
> — मधुकर सिंह, ‘कथा कहो कुंती माई’, 

उनकी कहानी को विभिन्न हिंदी उपन्यासों में भी चित्रित किया गया है। वे रामेश्वर अहीर के साथ एक पुलिस कार्रवाई में मारे गए थे। लोकप्रिय भोजपुर विद्रोह में उनकी उल्लेखनीय भूमिका के कारण ,कम्युनिस्टों द्वारा उन्हें और रामेश्वर अहीर मार्क्स और एंगेल्स की उपाधि दी गई थी।

1. ↑  Samaddar, Ranbir (2019). *From popular movement to rebellion:The Naxalite dacade*. New york: Routledge. पृ॰ 317,318. आई॰ऍस॰बी॰ऍन॰ 978-0-367-13466-2. अभिगमन तिथि 2020-05-30.
2. ↑  रंजन, प्रमोद (2020-06-16). "साहित्य में त्रिवेणी संघ और त्रिवेणी संघ का साहित्य". मूल से 5 जून 2020 को पुरालेखित. अभिगमन तिथि 16 जून 2020.
3. ↑  ISSN-2688-9374(online)Journal,Jyotsana Yagnik, A.Prasad (2016). "Liberal studies vol.1 issue 1". Gujrat. पृ॰ 44. अभिगमन तिथि 2020-05-30.
4. ↑  मंगलमूर्ति, बालेन्दुशेखर (2020-06-16). "एकवरिया: भोजपुर जिले का वो गाँव, जिसने मध्य बिहार की हरित क्रांति को लाल क्रांति में बदल दिया". मूल से 8 सितंबर 2018 को पुरालेखित. अभिगमन तिथि 16 जून 2020.
भोजपुर में छठे दशक में समाजवादी आन्दोलन का जबरदस्त प्रचार प्रसार हुआ. इनका समर्थन वर्ग माध्यम वर्ग की तीन जातियों- अहीर उर्फ़ यादव, कोइरी और कुर्मी के बीच था. ये वही वर्ग था ( भूमिहारों का भी एक बड़ा तबका था, पर वो समाजवादी आन्दोलन के समर्थन में नहीं था) जिसे जमींदारी उन्मूलन से मुख्य तौर पर फायदा पहुंचा था. संख्या बल में भी अधिक थे नतीजा ये हुआ कि 1967 के विधान सभा चुनावों में शाहाबाद जिले में संयुक्त सोशलिस्ट पार्टी 7 सीटें जीतने में कामयाब रही. यादव, कुर्मी और कोइरी जाति के पढ़े लिखे युवक अब ऊँची जातियों के अपमानजनक व्यवहार सहने के लिए तैयार नहीं थे.
**चेन्नई पुस्तक मेला** (पूर्व नाम-मद्रास पुस्तक मेला) बुकसेलर्स एंड पब्लिशर्स एसोसिएशन ऑफ साउथ इंडिया (बापसी) द्वारा चेन्नई में आयोजित एक वार्षिक पुस्तक मेला है। यह मेला सामान्य रूप से लगभग दो सप्ताह तक चलता है। यह मेला सामान्य रूप से नववर्ष-पोंगल सीज़न के दौरान लगता है। यह दिसंबर के आखिरी सप्ताह और जनवरी के तीसरे सप्ताह के बीच आयोजित किया जाता है।  कोलकाता पुस्तक मेले के बाद यह देश का दूसरा सबसे बड़ा पुस्तक मेला है। इस मेले में सभी प्रमुख तमिल और अंग्रेजी प्रकाशन भाग आते हैं। इसे चेन्नई संगीत-सत्र के साथ-साथ चेन्नई सांस्कृतिक कैलेंडर में एक महत्वपूर्ण घटना माना जाता है।

मेले का 46वाँ संस्करण (2023) 6 जनवरी 2023 से 22 जनवरी 2023 तक आयोजित किया गया।

इतिहास
------

पहला मद्रास पुस्तक मेला तमिलनाडु में मद्रास में आयोजित किया गया था। उसका आयोजन प्रमुख प्रकाशन कंपनियों के संगठन, द बुकसेलर्स एंड पब्लिशर्स एसोसिएशन ऑफ साउथ इंडिया (बापसी) ने 14 से 24 दिसंबर 1977 के बीच मद्रास में किया था।  पहले मद्रास पुस्तक मेले में 22 प्रकाशक आए थे। यह बी.आई. प्रकाशन के के.वी. मैथ्यू की पहल के कारण मदरसा-ए-आज़म स्कूल में आयोजित किया गया था। उन्हें मेले के अगले पाँच मेले-आयोजन की योजना और संगठन का श्रेय भी दिया जाता है।

इन्हें भी देखें
---------------

* विश्व पुस्तक मेला
* विश्व पुस्तक मेला २०१०

संदर्भ
------

1. ↑  कमथ, रीना (2000). *चेन्नई*. ओरियंट ब्लैकस्वान. पृ॰ 105. आई॰ऍस॰बी॰ऍन॰ 8125013784.
2. ↑  "चेन्नई बुक फ़ेयर फ़्रॉम 9 जन 2015". *न्यूज़ टुडे*. मूल से 29 दिसंबर 2014 को पुरालेखित. अभिगमन तिथि 23 जनवरी 2015.
3. ↑  "25थ चेन्नई बुक फ़ेयर 2002". वर्ल्ड हैल्थ ऑर्गेनाइज़ेशन. मूल से 2 जुलाई 2007 को पुरालेखित. अभिगमन तिथि 12 जनवरी 2009.

वेबसाइट
-------

* Official website
**बुल्गारिया** जो यूनान और इस्तांबुल के उत्तर में बसा है मानव बसाव की दृष्टि से बहुत पुराना है। मोंटाना के पास 6800 साल पुराना एक पट्टिकालेख पाया गया है जिसमें चार पंक्तियों में कुछ 24 चिह्न बने पाए गए हैं - इसको पढ़ पाना अभी संभव नहीं हुआ है पर इससे ये अनुमान लगता है कि यहाँ उस समय से मानव रहते होंगे। सन् 1972 में काला सागर के तट पर स्थित वार्ना में सोने का ख़ज़ाना पाया गया था जिसपर राजसी चिह्न बने थे जिससे ये अनुमान लगता है कि बहुत पुराने समय में भी यहाँ कोई राज्य या सत्ता रही होगी - हाँलांकि इस राज्य के जातीय मूल का पता नहीं चल पाया है।

सामान्यतया थ्रेसियों को बुल्गारों का पूर्ववर्ती माना गया है। थ्रेस के लोगों ने ट्रॉय की लड़ाई (1200 ईसापूर्व के आसपास) में हिस्सा लिया था। इसके बाद 500 ईसापूर्व तक उनका एक साम्राज्य स्थापित हुआ था। सिकन्दर ने 332 ईसापूर्व में इसपर अधिकार कर लिया और 46 इस्वी में रोमनों ने। इसके बाद एशिया से कई समूहों का आगमन आरंभ हुआ। स्लाव जाति के लोगों ने 581 में बिज़ेन्टाइन के रोमन साम्राज्य के साथ शांति समझौते पर हस्ताक्षर कर लिया। सन् 864 में बोरिस प्रथम ने परंपरावादी ईसाइयत को राजधर्म बनाया और सीरीलिक लिपि को अपना लिया। अरबों की सेनाओं को हरा दिया गया। 

सन् 1018 तक बुल्गार साम्राज्य का अंत बिज़ेन्टाइन आक्रमणों से हो गया। सन् 1185 से 1360 तक दूसरे बुल्गार साम्राज्य का राज्य रहा। उसके बाद उस्मानी (औटोमन) तुर्क लोगों ने इस पर अधिकार कर लिया। सन् 1877 में रूस ने ऑटोमन साम्राज्य पर हमला कर दिया और उन्हें हरा दिया। सन् 1878 में तीसरे बुल्गार साम्राज्य का उदय हुआ। 1980 में तुर्कों के ख़िलाफ़ चलाए गए अभियान में 30000 तुर्क बुल्गारिया छोड़कर तुर्की चले गए। इससे दो दशक पहले ग्रीस में भी ऐसा ही अभियान चला था। 1989 में वहाँ कम्युनिस्ट पार्टी की नरम शाखा का शासन स्थापित हुआ।
बॅलाट्रिक्स (बाएँ का नीला तारा) सूरज (बीच का पीला तारा) से बहुत बड़ा है - दाएँ का लाल तारा ऐल्गोल बी है
**बॅलाट्रिक्स**, जिसका बायर नाम "गामा ओरायोनिस" (γ Orionis या γ Ori) है, कालपुरुष तारामंडल का तीसरा सब से रोशन तारा है। यह पृथ्वी से दिखने वाले तारों में से २७वा सब से रोशन तारा भी है। यह एक परिवर्ती तारा है और इसकी चमक (या सापेक्ष कान्तिमान) १.५९ से १.६४ मैग्निट्यूड के बीच बदलती रहती है। यह पृथ्वी से २४५ प्रकाश वर्ष की दूरी पर है।

अन्य भाषाओं में
---------------

बॅलाट्रिक्स को अंग्रेज़ी में Bellatrix लिखा जाता है, जो लातिनी भाषा से आया है और जिसका अर्थ है "स्त्री योद्धा" (जिसे "ऐमेज़ॉन" भी कहते हैं)।

वर्णन
-----

बॅलाट्रिक्स एक B2 III श्रेणी का नीला महादानव तारा है जो हमारे सूरज के द्रव्यमान से ८ या ९ गुना द्रव्यमान (मास) है। इसकी अंदरूनी चमक (या निरपेक्ष कान्तिमान) हमारे सूरज की चमक की ४,००० गुना है।

इन्हें भी देखें
---------------

* कालपुरुष तारामंडल
* सबसे रोशन तारों की सूची
* नीला महादानव तारा

सन्दर्भ
-------

1. ↑  Robert Jastrow, Malcolm H. Thompson. "Astronomy: fundamentals & frontiers". Wiley, 1984. आई॰ऍस॰बी॰ऍन॰ 9780471897002.
2. ↑  Neale Monks. "Go-To Telescopes Under Suburban SkiesPatrick Moore's Practical Astronomy Series". स्प्रिंगर, 2010. आई॰ऍस॰बी॰ऍन॰ 9781441968500. *... Bellatrix is one of the hotter blue stars in the sky, and a classic example of a B-type blue giant star ...*
लद्दाख में ज़ांस्करी
**ज़ांस्करी** उत्तर भारत के लद्दाख में पाया जाने वाला घोड़ा प्रजाति का जीव है। इसका नाम कारगिल ज़िला के ज़ांस्कर घाटी के आधार पर रखा गया है। यह हिमाचल प्रदेश के स्पीति घोड़े की नस्ल की तरह ही है। यह उच्च स्थानों पर काम करने के लिए बहुत ही अनुकूल जीव है। स्पीति की तरह, यह पड़ोसी तिब्बत के तिब्बती नस्लों के घोड़ों के समान है। इस नस्ल को आज संकटग्रस्त माना जाता है, क्योंकि आज यह केवल कुछ सौ की संख्या में ही जीवित हैं। इसके सरंक्षण के लिए भारत में एक कार्यक्रम शुरू किया गया है।

इतिहास
------

वर्ष 1977 में ज़ांस्करी घोड़ों की संख्या 15,000-20,000 अनुमानित की गई थी। संयुक्त राष्ट्र खाद्य एवं कृषि संगठन ने वर्ष 2007 में इसे उन जीवों में सूचीबद्ध किया था जो *खतरे से बाहर* होते हैं हालांकि वर्तमान में इसे अन्य घोड़ों के साथ अंधाधुंध क्रॉस-ब्रीडिंग कराने के कारण इनकी मूल नस्ल पर संकट आया है और यह माना जाता है कि अब केवल कुछ सौ जीव ही शुद्ध नस्ल के हैं। मशीनीकरण और अपने मूल क्षेत्र में सड़कों की संख्या में वृद्धि के कारण भी इनकी जनसंख्या में तेजी से गिरावट आई है। हालांकि, 2006-2007 तक में इनकी जनसंख्या में किसी भी प्रकार के आनुवंशिक अड़चन के संकेत नहीं दिखाई देते थें।

विशेषताएँ
---------

जम्मू-कश्मीर में ज़ांस्करी
ज़ांस्करी एक मजबूत और गठीला जीव है। यह लद्दाख के कठिन वातावरण में काम करने के लिए विशेष रूप से अनुकूलित है। इसकी ऊंचाई आमतौर पर 120 और 140 सेंटीमीटर (11.3 और 13.3 हाथ) के बीच होती है, वक्ष परिधि 140-150 सेमी (55-60 इंच) और शरीर की लंबाई लगभग 95-115 सेमी (38-45 इंच) होती है। इसका सामान्य रंग भूरा, सफेद और काला है।

उपयोग
-----

ज़ांस्करी को विशेष रूप से लद्दाख जैसे क्षेत्र के उच्च ऊंचाई और चुनौतीपूर्ण परिस्थितियों में काम करने के लिए व्यवहार में लाया जाता है। यह इलाका समुद्र तल से 3000 और 5000 मीटर के बीच स्थित है और जहां तापमान -40 डिग्री सेल्सियस तक पहुँच जाता है। यह मजबूत और गठीला जीव है और अच्छी सहनशक्ति रखता है। लद्दाख में कई सामान ढोने में इसका उपयोग किया जाता है। इसका उपयोग सवारी के लिए और पोलो के लिए भी किया जाता है।

सन्दर्भ
-------

1. ↑  Gujral, G. S.; Sharma, Virinder (1996). *Changing Perspectives of Biodiversity Status in the Himalaya* (अंग्रेज़ी में). British Council Division, British High Commission. आई॰ऍस॰बी॰ऍन॰ 978-81-900651-0-8. अभिगमन तिथि 21 अप्रैल 2021.
2. ↑  Behl, Rahul; Behl, Jyotsna; Gupta, Neelam; Gupta, S. C.; Ahlawat, S. P. S.; Ragnekar, Mahesh; Ahmed, Z. (2006). *Genetic characterization of Zanskari breed of horse* (अंग्रेज़ी में). पपृ॰ 199–203. अभिगमन तिथि 22 अप्रैल 2021.
3. ↑  Gujral, G. S.; Sharma, Virinder (1996). *Changing Perspectives of Biodiversity Status in the Himalaya* (अंग्रेज़ी में). New Delhi: British Council Division, British High Commission. आई॰ऍस॰बी॰ऍन॰ 978-81-900651-0-8. अभिगमन तिथि 22 अप्रैल 2021.
4. ↑  Gupta, A. K.; Tandon, S. N.; Pal, Y.; Bhardwaj, A.; Chauhan, M. (2012). *Phenotypic characterization of Indian equine breeds: a comparative study* (अंग्रेज़ी में). पपृ॰ 49–58. अभिगमन तिथि 22 अप्रैल 2021.
**बैरन द्वीप** (निर्देशांक: 12°16′N 93°51′E﻿ / ﻿12.267°N 93.850°E﻿ / 12.267; 93.850) भारत का एकमात्र सक्रिय ज्वालामुखी है। यह द्वीप लगभग 3 किलोमीटर में फैला है। यहां का ज्वालामुखी 28 मई 2005 में फटा था। तब से अब तक इससे लावा निकल रहा है।

स्थिति
------

बैरन द्वीप (लाल घेरे में) दिखाते हुए, अंडमान द्वीपसमूह का मानचित्र
यह अंडमान निकोबार द्वीप समूह की राजधानी पोर्ट ब्लेयर से लगभग १३८ किलोमीटर उत्तर पूर्व में बंगाल की खाडी में स्थित है|

बैरन द्वीप अंडमान द्वीपों में सबसे पूर्वी द्वीप है। यह भारत ही नहीं अपितु दक्षिण एशिया का एक मात्र सक्रिय ज्वालामुखी है। ज्वालामुखी हर किसी पहाड़ से नहीं निकलते हैं; यह ज्यादातर वहां पाये जाते है जहाँ टेकटोनिक प्लाटों में तनाव हो या फिर पृथ्वी का भीतरी भाग बहुत गर्म हो। यह द्वीप भारतीय व बर्मी टेकटोनिक प्लाटों के किनारे एक ज्वालामुखी श्रृंखला के मध्य स्तिथ है। 

तीन किलोमीटर में फैले इस द्वीप का ज्वालामुखी का पहला रिकॉर्ड सन 1787 का है। तब से अब तक यहाँ दस बार ज्वालामुखी फ़ट चुके है। आज भी यहाँ धूवाँ निकलता देख जा सकता है। 'बैरन' शब्द का मतलब होता है - बंजर, जहाँ कोई रहता नहीं हो। यह द्वीप अपने नाम पर गया है, यहाँ कोई मनुष्य नहीं रहता। कुछ बकरियां, चूहे और पक्षी ही यहाँ दिखेंगे। 

बैरन द्वीप आसपास का पानी दुनिया के शीर्ष स्कूबा डाइविंग स्थलों में प्रतिष्ठित है। स्कूबा डाइविंग से यहां के स्पष्ट पानी में मानता रे मछली, कोरल, और लावा से बनी चट्टानें देखी जा सकती हैं।

इन्हें भी देखें
---------------

* भारत में ज्वालामुखी

बाहरी कड़ियाँ
-------------

* Global Volcanism Program
* Geological Survey of India
* Department of Earth Sciences, IIT Bombay
* BBC
**बॅल्मॉरल कासल**(अन्य वर्तनी:**बैल्मॉरल कासल**, **बैल्मोरल कासल**) (अंग्रेज़ी: *Balmoral Castle*, ब्रिटिश उच्चारण:*बॅल़्मॉरल् खास्ल्*), एबरडीनशायर के रॉयल डीसाईड में स्थित एक हवेली-नुमा भवन है। यह एबरडीनशायर, स्कॉटलैंड में क्रैथी नामक गाँव के निकट स्थित है। यह बैलाटर से ६.२ मील पश्चिम में अवस्थित है। यह महल सन् १८५२ से ही ब्रिटिश शाही परिवार के शाही निवासों में से एक रहा है, जब राजकुमार ऐल्बर्ट, महारानी विक्टोरिया के पति, द्वारा प्राथमिक क़िला समेत इस पूरी संपदा को निजी तौर पर खरीद लिया गया था। यह महल, राजपरिवार की निजी संपत्ति है, बकिंघम पैलस जैसे अन्य महलों की तरह राजमुकुट की संपत्ति नहीं है।

इस संपदा की खरीद की तुरंत बाद ऐसा आभास किया गया की, तत्कालीन हवेली, राजपरिवार के आवास-योग्य आकार की नहीं थी। अतः वर्त्तमान कासल के निर्माण को शीघ्र ही आढ़त किया गया। इस निर्माणकार्य के वास्तुकार, एबरडीन के विलियम स्मिथ थे, हालाँकि उनकी प्राथमिक नक़्शे में अल्बर्ट ने कुछ परिवर्तन भी फ़रामोश किये थे। यह महल स्कॉट्स बैरोनियाई वास्तुशैली की बेहतरीन मिसाल है और इसे हिस्टोरिक स्कॉटलैंड द्वारा "A"-सूचित भवनों की श्रेणी में गिना जाता है। नवीनतम महल पर निर्माणकार्य, १८५६ में पूर्ण हुआ तथा कुछ समय पश्चात् पुराने महल को ध्वस्त कर दिया गया।

इस महल में राजपरिवार के आगामी सदस्यों द्वारा अनेक सुधार व परिवर्तन और योगदान जोड़े गए। आज यह संपदा कुल ५०,००० एकड़ के क्षेत्रफल की भूमि पर फैली हुई है। यह एक कार्यशील एस्टेट है और इसमें महल के अलावा खेत और जंगलों समेत पथरीले वीराने और दलदल भी है। साथ ही इसमें प्रबंधित व पोषित घोड़ों, मवेशियों और हिरणों को भी पाला जाता है।

संरचना
------

इतिहास
------

इन्हें भी देखें
---------------

* बकिंघम पैलेस
* होलीरूड पैलेस
* विंडसर कासल
* ब्रिटेन के राजकीय निवास

सन्दर्भ
-------

बाहरी कड़ियाँ
-------------

| * दे
* वा
* सं
ब्रिटिश किले व महल |
| --- |
| स्कॉटलैंड | 
* लिन्लिथगो महल
* फ़ोरफार किला
* होलीरूड महल
* स्टर्लिंग किला
* एडिनबर्ग किला

 | lलिन्लिथगो महल |
| इंग्लैंड | 
* फोथरिंघे किला
* बर्मिंघम पैलेस
* बकिंघम पैलेस
* विंडसर किला
* लंदन टावर
* सेंट जेम्स का महल
* वेस्टमिंस्टर का महल
* व्हाइटहाल महल

 |
| ब्रिटिश राजा, रानियाँ और राजघराने | 
* ब्रिटिश शासकों की सूची
* अंग्रेज शासकों की सूची
* स्कॉटिश शासकों की सूची

 |
**बेगम अख़तर रियाजुद्दीन** सितारा-ए-इम्तियाज़, एमए (अंग्रेज़ी) (**بیگم اختر ریاض الدین**) **रियाज़-उद-दीन** भी लिखा जाता है (जन्म 15 अक्टूबर 1928) एक पाकिस्तानी नारीवादी कार्यकर्ता हैं जो पहली आधुनिक उर्दू सफरनामा लेखक भी हैं। उसे उनके प्रयासों की मान्यता में कई पुरस्कार प्राप्त हुए हैं।

जीवन और परिवार
--------------

अख्तर जहान बेगम कलकत्ता पर 15 अक्टूबर 1928 में पैदा हुई था और 1949 में लाहौर के केनराड कॉलेज से स्नातक की उपाधि प्राप्त की। उन्होंने 1951 में गवर्नमेंट कॉलेज, लाहौर से अंग्रेजी में एमए की पढ़ाई की। उसने शिक्षण के व्यवसाय के साथ व्यावहारिक जीवन शुरू किया। 1952 से 1965 तक वह इस्लामिया कॉलेज फॉर विमेन, लाहौर में प्राध्यापक रही। **मियां रियाजुद्दीन अहमद** से शादी के बाद उसे **बेगम रियाजुद्दीन** के रूप में जाना जाने लगा। उनकी बेटी, सुश्री निगार अहमद, औरत फाउंडेशन की अध्यक्ष है। एक वरिष्ठ सिविल सेवक, जनाब रियाजुद्दीन, उर्दू लेखक, सलुद्दीन अहमद के भतीजे थे। जस्टिस सबाहुद्दीन अहमद और आसमा जहांगीर उसके पति की तरफ से रियाजुद्दीन से संबंधित हैं।

साहित्यिक कैरियर
----------------

बेगम रियाजुद्दीन का साहित्यिक जीवन दो यात्रा वृत्तांत, **धनक पर क़दम** (1969) और **सात-समुंदर पार** (1963) पर आधारित है। अपने यात्रा वृत्तांतों में वह व्यंग्यपूर्ण टिप्पणियों के साथ-साथ अनूठी त्श्बीहों और विनोदी संकेतों का उपयोग करती है। वह एक अनौपचारिक शैली में लिखती है। उसका लेखन सरल और दिलचस्प है। उसके यात्रा वृत्तांत मानवीय मानसिकता के साथ-साथ सभ्यता और समाज को अंकित करते हैं।

सन्दर्भ
-------

1. ↑  *بہارِ اُردُو ۹‎*. Lahore: Punjab Textbook Board. 2008. पृ॰ 60.
2. ↑  *آئینۂ اُردُو لازمی نہم‎*. 40, Urdu Bazaar, Lahore: Khalid Book Depot. 2008. पृ॰ 135.सीएस1 रखरखाव: स्थान (link)
3. ↑  *سرمایۂ اُردُو (حصۂ دوم)साँचा:Rlm‎*. Islamabad: National Book Foundation. 2011. पृ॰ 88.
4. ↑  Hyatt, Ishrat (31 October 2008). "'Lifetime Achievement Award' for Begum Akhtar Riazuddin". *The News*. मूल से 27 फ़रवरी 2015 को पुरालेखित. अभिगमन तिथि 12 December 2013. `|work=` और `|newspaper=` के एक से अधिक मान दिए गए हैं (मदद)
5. ↑  1000 PeaceWomen. "Akhtar Riazuddin". *PeaceWomen.org*. मूल से 12 December 2013 को पुरालेखित. अभिगमन तिथि 12 December 2013.
6. ↑  Qazi, Mrs. Rifat (2008). *سرمایۂ اُردُو (لازمی)साँचा:Rlm‎*. Ilmi Kitab Khana.
7. ↑  Shakir, Naseem (December 2008). *گلزارِ اُردُو‎*. Urdu Bazaar, Karachi: Rehber Publishers. पृ॰ 174.
8. ↑  *آئینہ اُردُو لازمی برائے جماعت بارہویں‎*. 40, Urdu Bazaar, Lahore: Khalid Book Depot. 2006. पृ॰ 136.सीएस1 रखरखाव: स्थान (link)


1. ↑  بیگم اختر ریاض الدین‎ *Begam Aḵẖtar Riaẓu l-dīn*
जर्मैनी भाषाओँ का फैलाव - गाढ़े नीले रंग के देशों में कोई जर्मैनी भाषा बहुसंख्यक या प्रथम भाषा है, हलके नीले देशों में कोई जर्मैनी भाषा सरकारी स्तर पर मान्य है
**जर्मैनी भाषा परिवार** हिन्द-यूरोपी भाषा परिवार की एक शाखा है। इस परिवार की सारी भाषाओँ की सांझी पूर्वजा "आदिम जर्मैनी" नाम की एक कल्पित भाषा है। इतिहासकार अनुमान लगते हैं की आदिम जर्मैनी भाषा लौह युग में लगभग 800 ईसापूर्व के काल में उत्तर यूरोप में बोली जाती थी। अंग्रेज़ी इसी भाषा परिवार की सदस्या है और इसकी अन्य जानी-मानी भाषाएँ जर्मन, डच और स्कैंडिनेविया क्षेत्र की भाषाएँ हैं (जिनमें नोर्वीजियाई, स्वीडी, डेनी और आइसलैंडी शामिल हैं)। कुल मिलकर विश्व में लगभग 56 करोड़ लोग किसी जर्मैनी भाषा को अपनी मातृभाषा के रूप में बोलते हैं। दुनिया में अंग्रेज़ी के फैलाव के कारण लगभग 2 अरब लोग किसी जर्मैनी भाषा को बोल सकते हैं (चाहे वह मातृभाषा न होकर उनकी दूसरी या तीसरी भाषा ही हो)।

श्रेणीकरण
---------

जर्मैनी भाषाओँ के श्रेणीकरण को लेकर भाषावैज्ञानिकों में आपसी मतभेद है। फिर भी इन्हें अक्सर तीन श्रेणियों में विभाजित किया जाता है -

* पश्चिमी जर्मैनी भाषाएँ: इनमें अंग्रेज़ी, जर्मन और डच शामिल हैं
* उत्तरी जर्मैनी भाषाएँ: इनमें स्कैंडिनेविया क्षेत्र की भाषाएँ शामिल हैं
* पूर्वी जर्मैनी भाषाएँ: इनमें गोथिक जैसी भाषाएँ शामिल थीं, लेकिन इस श्रेणी की भाषाएँ पूरी तरह लुप्त हो चुकी हैं

इन्हें भी देखें
---------------

* अंग्रेज़ी
* जर्मन भाषा
* हिन्द-यूरोपी भाषा परिवार

सन्दर्भ
-------

1. ↑  "World-Wide English". मूल से 1 अप्रैल 2007 को पुरालेखित. अभिगमन तिथि 1 अप्रैल 2007.
बेगम मलिका-उज़-ज़मानी, मुग़ल सुल्तान मुहम्मद शाह की पत्नी।
**बेगम** (तुर्की: बेगम, फ़ारसी: بیگم उर्दू: بیگم) एक तुर्की शीर्षक बेग की महिला परिवार के सदस्यों या बेग ', एक उच्च अधिकारी को दिया है। शब्द बेगम शब्द बेग से ली गई है और बेग की परिवार की एक महिला सदस्य का मतलब है।

इसके अलावा बेग़ज़ादी के लिए, प्रयोग किया जाता है। "बेग ज़ादी" के "बेग" (बेटी), इस प्रकार "बेगज़ादी अमीना" का उपयोग करते हैं।

यह दक्षिण एशिया में एक माननीय और रैंक की महिलाओं के लिए दिए गए शीर्षक के रूप में इस्तेमाल किया गया है। यह रॉयल्टी या अभिजात वर्ग की महिलाओं को सम्मानित के रूप में सामाजिक स्थिति के साथ महिलाओं के लिए भी इस्तेमाल किया गया है, और "रानी" का अर्थ हो सकता है।

अवधि के पश्चिम में अच्छी तरह से ज्ञात हो गया, फ्रेंच भाषी दुनिया में विशेष रूप से जूल्स Verne 1879 उपन्यास बेगम लाखों (लेस Cinq सेंट लाखों डे ला बेगम फ्रेंच में) के कारण.

बोलचाल की भाषा में, शब्द भी मुस्लिम पुरुषों द्वारा पाकिस्तान और बांग्लादेश में इस्तेमाल के लिए अपने स्वयं के पत्नियों को देखें या एक विवाहित या विधवा औरत को एक माननीय पता के रूप में. उदाहरण के लिए, बेगम खालिदा जिया.

बेगमपेट हैदराबाद, भारत में प्रमुख वाणिज्यिक और आवासीय उपनगरों में से एक है। 6 निजाम बेटी अपने पिता से शादी की एक पाइगाह महान और उसकी शादी के वर्तमान क्षेत्र था कि अब फिर से के बाद उसके बाद नामित किया गया था आधुनिक दिन बेगमपेट बनाता है,. Sahibzadi Shehkyar बेगम, 1964 में पैदा हुआ था और जो खुद को हैदराबाद के निजाम के पोते प्रिंस मुकर्रम जाह की बेटी है।

ओंटारियो में टोरंटो के उपनगर मिसिसॉगा, कनाडा बेगमपूरा टाउन (महिला) के रूप में टोरंटो में पाकिस्तानी समुदाय द्वारा संदर्भित किया जाता है। मिसिसॉगा एक बड़े पाकिस्तानी आप्रवासी समुदाय और फारस की खाड़ी और सऊदी अरब में कई पति काम है, जबकि उनकी पत्नियों और बच्चों को मिसिसॉगा में रहते हैं।

अधिकतर मिर्जा परिवार में उपयोग करते हैं।

उदाहरण
------

शीर्षक बेगम के चंद उदाहरण: 

* खानज़ादा बेगम
* ज़ैनब बेगम
* बेगम हज़रत महल
* मुग़ल युवरानी जहाँ आरा बेगम और रोषन आरा बेगम
* बेगम इनारा आगा खान
* बेगम नुसरत भुट्टो
* भोपाल की बेगम
* बेगम आबिदा अहमद

सन्दर्भ
-------

1. ↑  Moazzambaig, Begzadi or Begzada Archived 2019-04-28 at the Wayback Machine. Digg.com: Social News. Retrieved July 8, 2011.
2. ↑  Women in the Safavid era Archived 2019-02-17 at the Wayback Machine, Iran Chamber Society

बाहरी कड़ियाँ
-------------
**जमील नक़्श** (जन्म: 25 दिसंबर 1939 - 2019; इंग्लिश: Jamil Naqsh) ब्रिटिश भारत के कैराना में जन्मे पाकिस्तानी चित्रकार थे, जो अपनी मृत्यु तक २०१२ से लंदन में एक समावेशी जीवन जी रहे थे।  पेंटिंग के क्षेत्र में अपने लिए एक नाम बनाया है। उनके कामों में नई रचनाएँ, नई सोच और नई शैली है।

परिचय
=====

जमील नक़श का जन्म कैराना में ब्रिटिश भारत में 1939 में हुआ था,और बाद में वे पाकिस्तान के कराची चले गए। अपनी शुरुआती किशोरावस्था में, उन्हें चटगाँव , कलकत्ता और कोलंबो से अकेले यात्रा करने का अनुभव था । उन्होंने उस कठोर यात्रा के दौरान जीवन के बारे में बहुत कुछ सीखा। उन्हें यात्रा के दौरान अतीत की कला परंपराओं के लिए बहुत सम्मान मिला। इस यात्रा के छापों ने बाद में उनकी सोच और काम को प्रभावित किया। 

1953 में लाहौर में पूर्व नेशनल कॉलेज ऑफ़ आर्ट्स के प्रोफेसर उस्ताद हाजी शरीफ के तहत नक़्श ने एक छोटे से व्यक्ति के रूप में प्रशिक्षित किया। 

२०१२ में पाकिस्तान छोड़ दिया और लंदन, यूनाइटेड किंगडम में बस गए।

7 मई 2019 को, निमोनिया के कारण, नक्श को लंदन के सेंट मैरी अस्पताल में भर्ती कराया गया, जहां 79 साल की उम्र में नौ दिन बाद उनकी मृत्यु हो गई।

कला कार्य
=========

नक़्श ज्यादातर कबूतरों को चित्रित करता है। उन्होंने महिलाओं को चित्रित किया, अक्सर उन्हें घोड़ों, कबूतरों या बच्चों के तत्वों के साथ एकीकृत किया। 

वह कबूतरों को अपने आँगन में इधर-उधर फड़फड़ाते हुए देखकर बड़ा हुआ; इस प्रकार, उनके अधिकांश कार्यों में कबूतरों के चित्र शामिल थे।

उन्होंने अपने कराची स्टूडियो को एक छत के बगीचे में स्थापित किया जहाँ कबूतरों को स्वतंत्र रूप से घूमने की अनुमति थी और आगंतुकों के रूप में उनका स्वागत किया जाता था। 

जून 2012, नक़्श द्वारा एक शीर्षक हीन टुकड़ा PKR 63 लाख में बेच दिया गया था।

कला प्रदर्शन
============

उनके कुछ प्रदर्शन नीचे सूचीबद्ध हैं:

लाहौर कला परिषद और कराची कला परिषद (1962) में सोलो प्रदर्शन 

घोड़ों के साथ महिला रूपों के 150 चित्र और चित्र प्रदर्शित किए गए (1998) 

जमील नक़्श: ए रेट्रोस्पेक्टिव , मोहता पैलेस , कराची, पाकिस्तान (2003) 

स्टूडियो ग्लास आर्ट गैलरी, लंदन में सोलो प्रदर्शन (2005) 

मेफेयर , लंदन (2011) में एल्बमर्ले गैलरी में सोलो प्रदर्शन 

लाहौर में कला प्रदर्शन में 23 कैनवस और 16 ग्रेफाइट चित्र (2012) शामिल थे

"मोहेंजो दारो" एल्बमर्ले गैलरी , लंदन (2018)
कराची, पाकिस्तान में जमील नक़श संग्रहालय में फिश वुमन ऑफ़ माई मोहनजो-दारो (2018) 

नक़श ने अपनी आधुनिक शैली में अद्वितीय और साहसिक ब्रश स्ट्रोक के साथ इस्लामी सुलेख भी चित्रित किया। उनकी सुलेख शैली ने 'लाइन' पर विशेष जोर देते हुए कला के मूल तत्वों को बनाए रखा। 

जमील नक़्श फाउंडेशन और संग्रहालय पाकिस्तान के कराची में उनके परिवार के सदस्यों द्वारा चलाया जाता है।

पुरस्कार और मान्यता
===================

सितार-ए-इम्तियाज (स्टार ऑफ एक्सीलेंस) पुरस्कार 2009 में, राष्ट्रपति आसिफ अली जरदारी से

1989 में, राष्ट्रपति गुलाम इशाक खान से प्राइड ऑफ़ परफॉरमेंस अवार्ड

बाहरी कड़ियाँ
-------------

* जमील नक़्श ग्रेफाइट ड्राइंग क्लिफ्टन आर्ट गैलरी की वेबसाइट पर

सन्दर्भ
-------

1. ↑  Jamil Naqsh — Google Arts & Culture
 Archived 2020-03-18 at the Wayback Machine
2. ↑  "Jamil Naqsh's painting exhibition inaugurated". *The Express Tribune*. December 30, 2018.